b'\n_START_ARTICLE_\nAmarna\n_START_PARAGRAPH_\nAng Amarna (Arabe: \xd8\xa7\xd9\x84\xd8\xb9\xd9\x85\xd8\xa7\xd8\xb1\xd9\x86\xd8\xa9\xe2\x80\x8e al-\xe2\x80\x98am\xc4\x81rn\xc3\xa4), na karaniwang nakilala bilang el-Amarna at bilang ang maling katawagan na Tell el-Amarna (Arabe: \xd8\xa7\xd9\x84\xd8\xb9\xd9\x85\xd8\xa7\xd8\xb1\xd9\x86\xd8\xa9\xe2\x80\x8e al-\xe2\x80\x98am\xc4\x81rnah), ay isang malawak na pook na pang-arkeolohiya sa Ehipto na kumakatawan sa mga labi o mga guho ng kabiserang lungsod na inilunsad at itinayo ng paraon na si Akhenaten ng kahulihan ng ika-18 dinastiya ng Ehipto (sirka 1353 BC), at kaagad na nilisan at pinabayaan pagdaka._NEWLINE_Ang pangalan para sa lungsod na ginagamit ng sinaunang mga Ehipsiyo ay nakasulat bilang Akhetaten (o Akhetaton \xe2\x80\x94 sari-sari ang mga transliterasyon), partikular na sa wikang Ingles. Ang Akhetaten ay mayroong kahulugan na "abot-tanaw ng Aten" o "kalawakan ng Aten". Ang Amarna ay nasa silangang pilapilan o pampang ng Ilog Nilo sa pangmakabagong panahon na lalawigan ng Minya sa Ehipto.'